June kaj Kune (muzikalo)

June kaj Kune estas muzikalo, originale verkita en Esperanto en la jaroj 2021 kaj 2022Prelego de la iniciatintoj de la muzikalo kadre de RETOSO 2022, la 26-an de novembro 2022., kiu premieris kadre de la 78-a Internacia Junulara Kongreso de TEJO, la 26-an de aŭgusto 2022. Pro tio ĝi estas la unua originala muzikalo en Esperanto. La titolo de la muzikalo referencas la sloganon de TEJO: June kaj kune.

La muzikalo rakontas historion de kelkaj partoprenantoj de fikcia Internacia Junulara Kongreso: Iuj trovas amon, iuj trovas hejmon, kaj iuj trovas neatenditan helpon. 34 junuloj, loĝantaj en 14 landoj kaj 5 mondopartoj, kuniĝis en tiu ĉi unika projekto. La spektaklo estis prezentita la 26-an de aŭgusto 2022, ekde la 20:00, dum IJK 2022 en Westelbeers, Nederlando.La muzikalo “June kaj Kune” dum IJK en Nederlando. Alirdato: la 4-a de Julio 2022. 

 Strukturo kaj muziko 
La muzikalo enhavas 17 kantojn kaj 15 scenojn, du scenojn por ĉiu tago de la kongreso (kaj unu por la forirtago).Kantaro-Vikio pri la kantoj kaj la partoprenantoj

La titoloj de la 17 kantoj estas:
 Jen Esperanto (melodio de Bohemian Rhapsody de Queen)
 Ho trajnkaravan (melodio de Waterloo Road de Jason Crest)
 Interreton (melodio de Satisfaction de The Rolling Stones)
 Malfruiĝo (melodio de Despacito de Luis Fonsi)
 La trinkomanĝa nokto (melodio de Son ar chistr)
 Junaj laboremuloj (melodio de Junaj idealistoj de Dolchamar)
 Krip''' (melodio de Creep de Radiohead)
 Komitatkunsido (melodio de la tradicia nederlanda kanto In die grote stad Zaltbommel)
 Denaskulo (melodio de Like a virgin de Madonna)
 Organizanto (melodio de Hotel California de Eagles)
 Jen alkohol
 La Fina Venko (melodio de The Final Countdown de Europe)
 Ĉiu via spir' (melodio Every breath you take de The Police)
 Solena (melodio de Mallorca de Loft)
 Lasta nokt' (melodio de Closing Time de Semisonic)
 Skajpu baldaŭ (melodio Call Me Maybe de Carly Rae Jepsen)
 June kaj kune''

 Roloj kaj helpantoj 
Ne estas unu ĉefrolulo, ĉefrolas la kongreso mem. La skripto estas por muzikalo kiu daŭras 1,5 horojn. Estas 11 nomitaj roloj, bone rekoneblaj por tiuj kiuj jam partoprenis IJK, kiel Komencanto, Flirtemulo, Timemulo, Festulo, Vaganto kaj TEJO-Prezidanto. La muzikalo estas verkita de Rogier “Roĉjo” Huurman, Carlos Pesquera Alonso, Benjamín Álvarez kaj Lauris Lepoix.

 Subvencioj 
Por la realigo TEJO ricevas subvencion de 23445 eŭroj de Erasmus+ kadre de la programo KA152. Kvin aliaj asocioj helpas realigi la projekton: Kataluna Esperanto-Junularo, Germana Esperanto-Junularo, Itala Esperanto-Federacio, EUROKKA kaj Pola Esperanto-Asocio. TEJO anoncis, ke la subvencio ebligos pagi al 34 kontribuantoj, kiel aktoroj, dancantoj, scenejkonstruantoj kaj tiel plu. Ĝi ankaŭ pagos por necesaj materialoj kiel kostumoj.Libera Folio TEJO ricevas 25 000 eŭrojn por muzikalo la 4-an de majo 2022

 Registro 
La muzikalo estis registrita kaj la filmo premieris dum RETOSO 2022.Tvitera afiŝo pri la registro Eblas spekti la tutan verkon en la kanalo de TEJO ĉe Jutubo.  La tuta muzikalo ĉe Jutubo

 Referencoj 

 Vidu ankaŭ 
 Petveturaj aventuroj

 Eksteraj ligiloj 
 La tuta muzikalo en la jutuba kanalo de TEJO
 Kiel oni faris... June kaj Kune? - video en la jutuba kanalo de TEJO pri la estiĝo de la projekto
 Tekstoj de ĉiuj kantoj ĉe Kantaro-Vikio

Kategorio:Muzikaloj
Kategorio:TEJO
Kategorio:Verkoj de 2022
Kategorio:Esperanto-verkoj
Kategorio:Esperanto en 2022